wickkiey/tamil-wikipedia-chunked huggingface dataset:
# பிரிடேவிட் மான்

**பிரிடேவிட் மான்** (*Père David's deer* ) என்பது சீனாவின் அயன அயல் மண்டல ஆற்றுப் பள்ளத்தாக்குகளை பூர்வீகமாகக் கொண்ட ஒரு மான் இனமாகும். இது முக்கியமாக புல் மற்றும் நீர்வாழ் தாவரங்களை உணவாக மேய்கிறது. இது எலஃபரஸ் பேரினத்தில் தற்போதுள்ள ஒரே உறுப்பினர் ஆகும். சில வல்லுநர்கள் எலஃபரசை செர்வசின் துணைப்பேரினத்துக்குத் தரமிறக்க பரிந்துரைக்கின்றனர். மரபியல் ஒப்பீடுகளின் அடிப்படையில், பிரி டேவிட் மான், தாமின் மான்ளுடன் நெருங்கிய தொடர்புடையது.  
19 ஆம் நூற்றாண்டின் பிற்பகுதியில் பிரி டேவிட் மான்கள் அவற்றின் பூர்வீக நாடான சீனத்தில் வேட்டையாடப்பட்டு அழிவெய்தின. 20 ஆம் நூற்றாண்டின் முற்பகுதியில், பிரித்தானிய பிரபுவும் அரசியல்வாதியுமான எர்பிரண்ட் ரஸ்சல், பெட்ஃபோர்டின் 11வது டியூக், பெர்லின் விலங்குக்காட்சியகத்தில் இருந்து ஒரு சில பிரி டேவிட் மான்களைப் பெற்று, வொபர்ன் அபேயில் உள்ள அவரது தோட்டத்தில் ஒரு பெரிய மந்தையாக உருவாக்கி வளர்த்துவந்தார். 1980 களில், டியூக்கின் கொள்ளுப் பேரன் ராபின் ரசல், 14வது பெட்ஃபோர்டின் டியூக், சீன அரசாங்கத்திற்கு பல டசன் மான்களை நன்கொடையாக அளித்தார். 2020 ஆம் ஆண்டு நிலவரப்படி, சீனாவில் உள்ள காடுகளில் இந்த மான்களின் எண்ணிக்கை 2825 உள்ளது என மதிப்பிடப்பட்டுள்ளது. மேலும் 7380 மான்கள் சீனத்தின் பல்வேறு இயற்கை மையங்களில் உள்ளன. இன்று உயிருடன் இருக்கும் அனைத்து பிரி டேவிட் மான்களும் ஹெர்பிரண்ட் ரஸ்சலின் வளர்ப்பு மான் மந்தையிலிருந்து வந்தவை.
# பிரிடேவிட் மான்

## தொகையியல்

பிரி டேவிட் மான்கள் சீனப் பகுதியில் மட்டுமே இருந்தன. புதைபடிவ பதிவுகளின்படி, இந்த இனம் முதலில் பிளீஸ்டோசீன் காலத்தில் தோன்றியது, அது மஞ்சூரியா முழுவதும் காணப்பட்டது. ஓலோசீன் காலத்தில் இவற்றின் இடம் மாறியது; இந்த நேரத்தில், தென் சீனாவின் சதுப்பு நிலங்கள் மற்றும் ஈரநிலங்களில் மட்டுமே இவ்வினங்கள் காணப்பட்டன. வேட்டையாடுதல் மற்றும் சதுப்பு நிலங்கள் அழிப்பு காரணமாக, பிரி டேவிட் மான்களின் எண்ணிக்கை இன்னும் குறைந்தது. 1939 வாக்கில், இறுதியில் காடுகளில் இருந்த இந்த மான்கள்க சுட்டுக் கொல்லப்பட்டன.
# பிரிடேவிட் மான்

## பெயரிடுதலும், சொற்பிறப்பியலும்

இந்த வகை மான்கள் மேற்கத்திய அறிவியலுக்கு முதன்முதலில் 1866 இல் சீனாவில் பணிபுரிந்த ஒரு பிரெஞ்சு மறைப்பணியாளரான அர்மண்ட் டேவிட் (Père David) என்பவரால் தெரிவிக்கப்பட்டது. அவர் ஒரு வளர்ந்த ஆண், ஒரு வளர்ந்த பெண் மற்றும் ஒரு ஆண் குட்டி மான்களின் சடலங்களைப் பெற்று, அவற்றை பாரிசுக்கு அனுப்பினார். அங்கு அவற்றை ஆய்ந்த பிரெஞ்சு உயிரியலாளரான அல்போன்ஸ் மில்னே-எட்வர்ட்ஸ் இந்த இனத்திற்கு "பிரிடேவிட் மான்" என்று பெயரிட்டார்.  
இந்த பெயரால், அழைக்ககபட்ட இந்த கொல்லைப் படுத்தப்படாத விலங்கு, மிங் அரசமரபு காலத்தின் போது எழுதப்பட்ட சீன பாரம்பரிய புனைகதை படைப்பான *ஃபெங்ஷென் பேங்கில்* ( *கடவுளின் முதலீடு* என மொழிபெயர்க்கப்பட்டுள்ளது) வழியாக சீன தொன்மவியலில் நுழைந்தது.
# பிரிடேவிட் மான்

## சிறப்பியல்புகள்

ஓஜி உயிரியல் பூங்காவில் ஒரு ஆண் மானின் எலும்புக்கூடு]]
வயது வந்த பிரி டேவிட் மான் ) வரை தலை வரையான உடல் நீளத்தை எட்டுகிறது. மேலும் இதன் உயரமானது தோள் வரை சுமார் வளர்கிறது. இந்த மானின் வால் ஒப்பீட்டளவில் நீளமானது, நேராக்கி அளக்கும் போது 50-66 சென்டிமீட்டர் (20-26 அங்குலம்) அளவு இருக்கும். எடை 135 - 200 கிலோகிராம் (300 - 440 பவுண்டுகள்) இடையே உள்ளது. பெரிய கண்கள், சிறிய, கூர்மையான காதுகள, தலை நீளமாகவும் இருக்கும்.  
இந்த மானின் உடலில் பழுப்பும், சாம்பல் நிறமும் கலந்த உரோமம் காணப்படுகிறது. கழுத்துக் கீழே பிடரி மயிர் உண்டு. நீண்ட வாலின் முனையில் கொத்தாக உரோமங்கள் இருக்கும். இதன் கொம்புகள் நீண்டவைகளாகவும் கிளைகள் கொண்டவையாகவும் உள்ளன. முன்னும் பின்னுமாக வளர்ந்திருக்கும். கொம்புகள் ஆண்டிற்கு இருமுறை விழுந்து முளைக்கும். நவம்பர் மாதத்தில் விழும் கொம்புகள் சனவரிக்குள் முழுமையாக வளர்ந்து, சில வாரங்களுக்குப் பிறகு விழுந்துவிடுகின்றன.
# பிரிடேவிட் மான்

## எண்ணிக்கை

கற்காலத்தில், இவை சீனாவின் பெரும்பகுதியில் பரவியிருந்தன. வடக்கில் லியாவோ ஆற்றிலிருந்து சியாங்சு மற்றும் செஜியாங் மாகாணம் மற்றும் சென்சி மற்றும் ஹுனான் மாகாணத்தில் மஞ்சள் மற்றும் யாங்சி ஆற்றுப் படுகைகள் வரையிலான குடியிருப்புகளில் இவற்றின் கொம்புகளை தொல்லியல் ஆராய்வாளர்கள் கண்டறிந்துள்ளனர். உத்தியோகபூர்வ தரவுகளின்படி, சீனாவில் இந்த இன மான்களின் மொத்த எண்ணிக்கை 8,000 ஐ தாண்டியுள்ளது. இவை சீனாவில் முதல் தர அரச பாதுகாப்பில் உள்ளன. 1985 ஆம் ஆண்டில், சீனாவின் பல்லுயிர் பாதுகாப்பு மற்றும் பசுமை மேம்பாட்டு அறக்கட்டளை (CBCGDF) 22 பிரி டேவிட்டின் மான்களை இங்கிலாந்தின் வோபர்ன் அபேயின் மார்க்வெஸ் ஆஃப் டேவிஸ்டாக்கிலிருந்து அவர்களின் மூதாதையர் மண்ணுக்குத் திரும்ப பரிசாகப் பெற்று மீளக் குடியேற்றிப்பட்டன.
# பிரிடேவிட் மான்

## எண்ணிக்கை

### சீனாவில் அழித்தல்

19 ஆம் நூற்றாண்டின் பிற்பகுதியில், இவற்றின் ஒரு மந்தை சீனப் பேரரசருக்குச் சொந்தமான வேட்டைப் பூங்காவில் மட்டுமே எஞ்சி இருந்தன. பெய்ஜிங்கிற்கு அருகிலுள்ள நான் ஹைசியில் உள்ள நான்யுவான் அரசரின் வேட்டைப் பூங்காவில் இந்த மந்தை பராமரிக்கப்பட்டது. 1895 ஆம் ஆண்டில், யோங்டிங் ஆற்றில் ஏற்பட்ட பெரும் வெள்ளம் இந்தப் பூங்காவின் சுற்றுச் சுவர்களை உடைத்துக் கொண்டு உள்ளே பாய்தது. இதனால் இந்த மான்களில் பெரும் பகுதி மற்ற விலங்குகளுடன் தப்பி சுற்றிலுமுள்ள சிற்றூர்களுக்குச் சென்றன. அவற்றில் சில வெள்ளச் சேதத்தால் பட்டினியால் வாடிய விவசாயிகளால் கொல்லப்பட்டு உண்ணப்பட்டன. முப்பதுக்கும் குறைவான பிரி டேவிட் மான்கள் தோட்டத்தில் எஞ்சி இருந்தன. இந்நிலையில் 1900 ஆம் ஆண்டில், குத்துச்சண்டை கிளர்ச்சியின் போது, செருமானியப் பேரரசின் துருப்புக்களால் தோட்டம் ஆக்கிரமிக்கப்பட்டது. அப்போது எஞ்சி இருந்த அனைத்து மான்களையும் வீரர்கள் சுட்டுக் கொல்லப்பட்டன. இப்படி பிரி டேவிட் மான்கள் அதன் தாயகமான சீனாவில் அழிக்கப்பட்டன. ஒரு சில மான்கள் பீஜிங்கில் உள்ள பிரெஞ்சு மற்றும் பிரித்தானிய தூதரகங்களால் சட்டப்பூர்வமாக பெறப்பட்டு கண்காட்சி மற்றும் இனப்பெருக்கத்திற்காக பல்வேறு ஐரோப்பிய உயிரியல் பூங்காக்களுக்கு கொண்டு செல்லப்பட்டன. 1900 ஆம் ஆண்டில் சீனாவில் இந்த இனம் அழிந்த பிறகு , பெட்ஃபோர்டின் 11 வது டியூக் ஆங்கில பிரபு ஹெர்பிரண்ட் ரஸ்ஸல், இந்த மான் இனங்களைக் காப்பாற்றுவதில் முக்கியப் பங்கு வகித்தார். அவர் ஐரோப்பிய உயிரியல் பூங்காக்களில் இருந்து எஞ்சியிருந்த சில மான்களைப் பெற்று, பெட்ஃபோர்ட்ஷையரில் உள்ள வோபர்ன் அபேயில் உள்ள அவரது வீட்டில் இருந்த மான் பூங்காவுக்குக் கொண்டுவந்து அவற்றின் இனத்தைப் பெருக்கி மந்தையை உருவாக்கினார். இரண்டு உலகப் போர்களாலும் மீண்டும் அச்சுறுத்தப்பட்ட இந்த இனங்கள் பெட்ஃபோர்ட் மற்றும் அவரது மகன் ஹேஸ்டிங்ஸ், பின்னர் பெட்ஃபோர்டின் 12வது டியூக் ஆகியோரின் முயற்சியால் காப்பாற்றபட்டன. தற்போது இவை உலகெங்கிலும் உள்ள உயிரியல் பூங்காக்களில் காணப்படுகின்றன. இவை அனைத்தும் வோபர்ன் அபே மந்தையிலிருந்து உருவானவை. [8] பெர்லின் உயிரியல் பூங்காவில் இருந்த மூன்று மான்களில் (ஒரு ஆண், இரண்டு பெண்) இருந்து தற்போது 5,000 க்கு மேல் என்ற எண்ணிக்கை அடைந்து உள்ளன.
# பிரிடேவிட் மான்

## எண்ணிக்கை

### மறு அறிமுகம்

20 மான்கள் (5 ஆண் 15 பெண்) கொண்ட மந்தை கொண்டு 1985 ஆம் ஆண்டு பிரி டேவிட் மான்கள் சீனாவில் மீளக் கொண்டுச் செல்லபட்டன. இதைத் தொடர்ந்து 1987 ஆம் ஆண்டில் 18 மான்கள் (அனைத்தும் பெண் மான்கள்) கொண்ட இரண்டாவது மந்தை கொண்டுவரப்பட்டன. இந்த இரண்டு மந்தைகளும் வோபர்ன் அபே மந்தையிலிருந்து பெறப்பட்டு, 11வது டியூக்கின் கொள்ளுப் பேரனான ராபின் ரசல், மார்க்வெஸ் ஆஃப் டேவிஸ்டாக் (இ. 2003) (எதிர்கால 14வது பெட்ஃபோர்டின் டியூக்) என்பவரால் நன்கொடையாக வழங்கப்பட்டன. 2005 ஆம் ஆண்டில் பெய்ஜிங் அதிகாரிகள் இவை மீண்டும் அறிமுகப்படுத்தப்பட்டதன் 20 வது ஆண்டு நிறைவைக் குறிக்கும் வகையில் நான் ஹைசியில் 14 வது பிரபுவின் சிலையை நிறுவினர்.
# சாவகச் சருகுமான்

**சாவகச் சருகுமான்** (*Java mouse-deer*) என்பது திராகுலிடே குடும்பத்தில் உள்ள இரட்டைப்படைக் குளம்பியான சருகுமான் சிற்றினமாகும். இது முதிர்ச்சி அடையும் போது, ஒரு முயலின் அளவு இருக்கும். இது தற்போது வாழும் மிகச் சிறிய குளம்பி ஆகும். இவை சாவகம் மற்றும் பாலியில் உள்ள காடுகளில் காணப்படுகின்றன. இருப்பினும் அங்கு காணப்படுவது குறித்து சரிபார்க்கப்படவில்லை.  
இவை கூட்டமாக வாழ்வதில்லை. இனப்பெருக்கக் காலத்தில் மட்டும் ஆணும் பெண்ணும் சேர்ந்து காணப்படும். இவற்றின் கர்பக் காலம் பொதுவாக 4.5 மாதங்கள் அல்லது 144 நாட்கள் ஆகும். கர்ப காலம் முடிந்த பிறகு ஒரு குட்டியை ஈனும். புதிதாகப் பிறந்த மான் குட்டியின் சராசரி நிறை 370 கிராம் (13 அவுன்ஸ்) ஆகும். மேலும் இந்த குட்டிகள் பிறந்த 30 நிமிடங்களுக்குள் நிற்கும் திறன் கொண்டவை. மான் குட்டிகள் இரண்டு வாரங்களுக்குள் திட உணவை உண்ணும் திறன் கொண்டவை. சராசரியாக, ஆண் மற்றும் பெண் இருபாலின மான்களும் பாலியல் முதிர்ச்சி அடைய 167 நாட்கள் (~5 மாதங்கள்) ஆகும். இந்த சருகு மான்கள் காப்பிடங்களில் 14 வருடங்கள் வரை வாழ்வது அவதானிக்கபட்டுள்ளது. ஆனால் இயற்கையில் அவற்றின் ஆயுட்காலம் இன்னும் சரியாக தெரியவில்லை.
# அலெக்சாந்திரியாவின் மெனலாசு

**அலெக்சாந்திரியாவின் மெனலாசு** (*Menelaus of Alexandria*) (; , *Menelaos ho Alexandreus*; c. 70 – 140&nbsp;CE) கிரேக்க கணிதவியலாளரும் வானியல் வல்லுநருமாவார். இவர், புவிமேற்பரப்பின் நேர்பாதைகளை நேர்கோடுகளுக்கு ஒத்தவையாக முதன்முதலாக ஏற்றுக்கொண்டவர்.
"மெனலாசு நிலவுக்குழி"க்கு இவரது பெயரிடப்பட்டுள்ளது.
# அலெக்சாந்திரியாவின் மெனலாசு

## வாழ்க்கைக் குறிப்பு

மெனலாசு பற்றி அதிகமான விவரங்கள் இல்லாவிட்டாலும் அவர் இளமைப்பருவத்தில் அலெக்சாந்திரியாவில் வாழ்ந்து பின்னர் உரோமிற்கு இடம்பெயர்ந்திருக்க வேண்டுமெனக் கருதப்படுகிறது. கணிதவியலாளர்கள் அலெக்சாந்திரியாவின் பாப்பசும், புரொக்ளசும் இவரை அலெக்சாந்திரியாவின் மெனலாசு எனக் குறிக்கின்றனர். மேலும் ரோமில் நடைபெற்ற அறிஞர் லூசியசுடானான இவரது பேச்சு, கிரேக்க புளூட்டாக் என்ற வரலாற்றாசிரியரால் பதிவுசெய்யப்பட்டுள்ளது.  
தொலெமியும் (2 ஆம் நூற்றாண்டு&nbsp;CE) தனது படைப்பான ஆல்மகெசுட்டில் (*Almagest* (VII.3)) 98 ஆம் ஆண்டு சனவரி மாதத்தில் மெனலாசால் கண்டறியப்பட்ட இரு வானியல் நிகழ்வுகள் பற்றிக் குறிப்பிட்டுள்ளார். அவை, சில இரவுகள் இடைவெளியில் நிலவால் இரு விண்மீன்களுக்கு நிகழ்ந்த இடைமறைப்பு நிகழ்வுகளாகும். இவற்றைப் பயன்படுத்தி தொலெமி, இரண்டாம் நூற்றாண்டு BCE இல் ஹிப்பார்க்கசால் கண்டுபிடிக்கப்பட்ட சம இரவு நாட்கள் குறித்த கருத்தை தொலெமி உறுதிபடுத்தினார்.
# அலெக்சாந்திரியாவின் மெனலாசு

## படைப்புகள்

மெனலாசின் படைப்புகளில் எஞ்சியிருப்பது அவரது "இசுபெரிக்கா" (*Sphaerica*) என்ற நூலின் அரபிய மொழிபெயர்ப்பு மட்டுமே. இந்நூலில் மூன்று தொகுதிகள் உள்ளன. அவற்றில் வானியல் அளவீடுகளுக்கும் கணக்கீடுகளுக்கும் கோள வடிவவியலின் பயன்பாடுகள் பற்றிய விவரங்கள் தரப்பட்டுள்ளன. மூன்று பெருவட்ட விற்களால் அமைவுறும் கோள முக்கோணங்கள் பற்றிய கருத்துருக்கள் இந்நூலில் அறிமுகப்படுத்தப்பட்டுள்ளது. கோள முக்கோணங்களை மெனலாசு முக்கரங்கள் ("trilaterals") எனக் குறிப்பிடுகிறார். முக்கோணத்தின் மூன்று பக்கங்கள் ஒவ்வொன்றின் மீதமையும் மூன்று புள்ளிகள் மற்றும் அப்புள்ளிகளை ஒத்த கோள முக்கோணத்தின் மூன்று கரங்கள் ஒவ்வொன்றின் மீதமையும் மூன்று புள்ளிகளின் ஒருகோடமைவு பற்றிய தேற்றத்தினை (மெனலாசின் தேற்றம்) நிறுவியிருக்கிறார். 16 ஆம் நூற்றாண்டில் இந்நூல் அராபிய கணிதவியலாரும் னானியலாளருமான பிரான்சிசுக்கோ மௌரொலிக்கோவால் இந்நூல் அரபு மொழியில் மொழிபெயர்க்கப்பட்டது.
# பிரிக்ஸ் திட்டம்

**பிரிக்ஸ் திட்டம்**, (மலாய்: *Rancangan Briggs*; ஆங்கிலம்: *Briggs Plan*) என்பது பிரித்தானிய மலாயாவில்; மலாயா அவசரகாலத்தின் (Malayan Emergency 1948–1960) போது; மலாயா தேசிய விடுதலை படையினரின் (Malayan National Liberation Army) அச்சுறுத்தல்களைச் சமாளிக்க மேற்கொள்ளப்பட்ட ஒரு திட்டமாகும்.  
மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருள் உதவிகளைத் துண்டிப்பது; மலாயாக் கம்யூனிஸ்டுகளைத் தோற்கடிப்பது; இவையே பிரிக்ஸ் திட்டத்தின் தலையாய நோக்கமாகும்.
# பிரிக்ஸ் திட்டம்

## பொது

பிரிக்ஸ் திட்டத்தை உருவாக்கியவர் எரோல்டு பிரிக்ஸ் (*General Sir Harold Briggs*). இவர் அப்போது மலாயா பிரித்தானிய இராணுவத்தின் நடவடிக்கை இயக்குநராக இருந்தார். புறநகர்களிலும் கிராமங்களிலும் வாழும் பொது மக்கள் கம்யூனிஸ்டுகளுக்கு உதவி செய்கின்றனர் என்பதை பிரித்தானியர்கள் அறியத் தொடங்கினர். .  
அந்த வகையில் சிதறிக் கிடக்கும் பொதுமக்களை ஒரு புது குடியிருப்பில் குடியேற்றம் செய்தால் கம்யூனிஸ்டுகளுக்கு உதவி கிடைக்காது. அதன் மூலம் கம்யூனிஸ்டுகளின் இலட்சியம் தோற்கடிக்கப் படும் என்று பிரிட்டிஷார் கருதினர்.
# பிரிக்ஸ் திட்டம்

## பொது

### மலாயா புதுக்கிராமங்கள்

பிரிக்ஸ் திட்டத்தின் கீழ் மலாயா முழுமைக்கும் 450 புதுக்கிராமங்கள் உருவாக்கப் பட்டன. அந்தப் புதுக்கிராமங்களில், பொதுமக்கள் மறுக் குடியேற்றம் செய்யப் பட்டனர்.  
இந்தத் திட்டத்தின் கீழ், மலாயாவின் மக்கள் தொகையில் 10% விழுக்காட்டினர்; வலுக்கட்டாயமாக அவர்களின் குடியிருப்பு நிலங்களில் இருந்து, புதுக்கிராமங்கள் என்று அழைக்கப்படும் கட்டுப்பாட்டு முகாம்களுக்கு மாற்றப் பட்டனர்.  
பெரும்பாலான இந்த மறுக் குடியிருப்புகளில் சீன வம்சாவளியினர்தான் மிகுதியாகக் குடி அமர்த்தப்பட்டனர்.
# பிரிக்ஸ் திட்டம்

## பொது

### கிராமப்புற மக்கள் பாதிப்பு

’பிரிக்ஸ்’ திட்டம் பல முகப்புக் கூறுகளைக் கொண்டது. அவற்றில் மிக முக்கியமானது பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதாகும். 470,509 கிராமப்புற மலாயா மக்கள் மறுக் குடியேற்றம் செய்யப் பட்டனர்.  
அவர்களில் 400,000 சீனர்களும் அடங்குவர். கிராமப்புற மலாயா மக்கள் காடுகளின் விளிம்புப் பகுதிகளில் வாழ்ந்து வந்தனர். அவர்கள் புதுக்கிராமங்களில் மறுக் குடியேற்றம் செய்யப்பட்டனர்.  
புதுக்கிராமங்கள் முள்வேலிகளால் பாதுகாக்கப் பட்டன. காவல் சாவடிகள் இருந்தன. இரவு நேரங்களில் ஒளிவிளக்குகள் பிரகாசமாக எரிந்தன. தொடக்கக் காலங்களில் மக்கள் அந்தத் திட்டத்தை விரும்பவில்லை.
# பிரிக்ஸ் திட்டம்

## பொது

### இருப்பிட வசதிகள்

இருப்பினும் நல்ல ஆரோக்கியமான இருப்பிட வசதிகள் அமைத்துக் கொடுக்கப் பட்டதால், காலப் போக்கில் அந்தத் திட்டத்தை மக்கள் ஏற்றுக் கொண்டனர். அவர்கள் வாழ்ந்த மனைப் பகுதிகளுக்கு சொத்துரிமை வழங்கப்பட்டது. பண உதவியும் செய்யப்பட்டது.  
1949-இல், மலாயா அவசரகாலத்தின் (*Malayan Emergency 1948–1960*) போது; கம்யூனிஸ்டு அனுதாபிகள் என்று சந்தேகிக்கப்பட்ட 10,000மலேசிய சீனர்கள், சீன மக்கள் குடியரசுக்கு (People's Republic of China) நாடு கடத்தப் பட்டனர்.
# பிரிக்ஸ் திட்டம்

## பொது

### மலேசியப் பழங்குடியினர்

ஒராங் அஸ்லி மக்கள் (*Orang Asli*) கம்யூனிஸ்டுகளை ஆதரிப்பதாகப் பிரித்தானியர்கள் நம்பியதால், பிரிக்ஸ் திட்டத்தினால் ஒராங் அஸ்லி பழங்குடி மக்களும் கட்டாய இடமாற்றத்திற்கு இலக்காகினர்.  
மலாயாவின் அவசரகாலம் ஒரு முடிவிற்கு வரும்போது ஏறக்குறைய 40,000 பிரித்தானிய, பொதுநலவாயத் துருப்புகள்; 8,000 கம்யூனிஸ்டு கொரில்லாக்களுக்கு எதிராக ஈடுபட்டு இருந்தனர்.
# பிரியங்கா அருள் மோகன்

## தொழில்

பிரியங்கா 2019 இல் கன்னடத் திரைப்படமான *ஒந்து கதெ ஹேல்லா*வில் அறிமுகமானார். அந்த ஆண்டின் பிற்பகுதியில், இவர் நானியின் *கேங் லீடர்* என்ற தெலுங்குப் படத்தில் நடித்தார். *மாயன்* என்ற இருமொழித் திரைப்படத்தின் ஆங்கிலப் பதிப்பிற்காகவும் அவர் படப்பிடிப்பில் கலந்துகொண்டார்; இருப்பினும், படம் தாமதமானது.  
2021-இல், நெல்சன் திலீப்குமார் இயக்கிய சிவகார்த்திகேயனின் *டாக்டர்* படத்தின் மூலம் தமிழில் அறிமுகமானார். சூர்யா நடித்த தமிழ்த் திரைப்படமான *எதற்கும் துணிந்தவன்* படத்தில் முதன்மையான பாத்திரத்தில் நடித்தார். *டாக்டருக்குப்* பிறகு சிவகார்த்திகேயனுடன் *டான்*' என்ற தமிழ் படத்திலும் கதாநாயகியாக நடித்தார்.
# பிரியங்கா அருள் மோகன்

## திரைப்படங்கள்

| ஆண்டு | படம் | வேடம் | மொழிகள் | குறிப்புகள் | மேற்கோள். |
| --- | --- | --- | --- | --- | --- |
| 2019 |  |  |  |  |  |
| *ஒந்து கதே ஹேல்லா* | அதிதி | கன்னடம் |  |  |  |
| 2021 | *சிறீகரம்* | சைத்ரா |  |  |  |
| *டாக்டர்* | பத்மினி (மினி) | தமிழ் |  |  |  |
| 2022 | எதற்கும் துணிந்தவன் | ஆதினி கண்ணபிரான் |  |  |  |
| 2023 | *டிக் டாக்* | கீர்த்தனா |  |  |  |
| 2024 | கேப்டன் மில்லர் | வேல்மதி |  |  |  |
| சரிபோதா சனிவாரம் | பெண் காவலர் சாருலதா / கல்யாணி "கல்லு" | தெலுங்கு |  |  |  |
| *பிரதர்* | அர்ச்சனா | தமிழ் |  |  |  |
| 2025 | *நிலவுக்கு என்மேல் என்னடி கோபம்* | அவராகவே | "கோல்டன் ஸ்பாரோ" பாடலில் சிறப்புத் தோற்றம் |  |  |
| தெலுங்கு | படப்பிடிப்பு நடைபெற்று வருகிறது | } |  |  |  |
# பெலோமிசு

***பெலோமிசு*** (*Belomys*) என்பது அணில் பேரினமாகும். இந்தப் பேரினத்தின் கீழ் தற்போதுள்ள ஒரே சிற்றினம் மட்டுமே உள்ள, உரோம-கால் பறக்கும் அணில் *(பெலோமிசு பியர்சோனி)* .  
புதைபடிவ சிற்றினங்களில் தென்கிழக்கு ஆசியாவைச் சேர்ந்த பிலிசுடோசின் *பெலோமிசு தம்கேவி* மற்றும் பிற்கால பிலியோசீன் *பெலோமிசு பாராபியர்சோனி* ஆகியவை அடங்கும்.
# திராகுலசு

***திராகுலசு*** (*Tragulus*) என்பது திராகுலிடே குடும்பத்தில் உள்ள இரட்டைப்படைக் குளம்பி சிற்றினமாகும். இவை சருகுமான் என்று அழைக்கப்படுகின்றன. பண்டைய கிரேக்கத்தில் τράγος (*tragos* ) என்றால் ஆண் ஆடு, என்றும் இலத்தீன் *சிறுகதையான –ulus* என்றால் 'சிறியது' என்று பொருள். இந்த மான்கள் எடையும் நீளமும் உடையன. இவை உலகின் மிகச்சிறிய குளம்பிகள் ஆகும். இருப்பினும் மிகப்பெரிய வகை சருகுமான்கள் சில வகையான *நியோட்ராகசு* மான்களை விட அதிகமாக உள்ளன. எலி-மான்கள் தென்கிழக்காசியாவிற்கு தெற்கே சீனா (தெற்கு யுனான் ) முதல் பிலிப்பீன்சு (பாலாபாக்) மற்றும் சாவகம்<nowiki/>வரை காணப்படுகின்றன. இவை தனித்தவையாகவோ அல்லது இணைகளாகவோ வாழ்கின்றன. மேலும் ஆண்களுக்கு நீளமான கோரைப் பற்கள் உள்ளன. கொம்புகள் இந்த மானினத்தில் இருபால் உயிரிகளிலும் இல்லை. இந்த மாற்றங்களுடன், *தி. காஞ்சில்* மற்றும் *தி. நாபு* ஆகியவை மிகவும் பரவலான சிற்றினங்களாக உள்ளன. மீதமுள்ளவை மிகவும் சிறிய அளவில் பரவல்களைக் கொண்டுள்ளன (இந்தோசீனாவில் உள்ள பல்வேறு சிற்றினங்களின் வரம்புகளில் சில நிச்சயமற்ற தன்மை உள்ளது).  
- சாவகச் சருகுமான் (*திராகுலசு ஜாவானிகசு*)
- கஞ்சில் சருகுமான் (*திராகுலசு* *காஞ்சில்*)
- பெரிய சருகுமான் *(திராகுலசு* *நாபு*)
- பிலிப்பீன்சு *திராகுலசு* (*திராகுலசு* *நிக்ரிகன்சு*)
- வியட்நாம் சுட்டி மான் ( *திராகுலசு* *வெர்சிகலர்*)
- வில்லியம்சன் சருகுமான் (*திராகுலசு* *வில்லியம்சோனி*)
# மஞ்சள் வயிற்று மரநாய்

**மஞ்சள் வயிற்று மரநாய்** (*முசுதெலா கதியா*) என்பது மத்திய மற்றும் கிழக்கு ஆசியாவில் உள்ள பைன் காடுகளில் வசிக்கும் ஒரு வகை மரநாய் ஆகும்.
# மஞ்சள் வயிற்று மரநாய்

## விளக்கம்

இந்த மரநாயின் மஞ்சள் நிற அடிவயிறு காரணமாக இதற்கு இப்பெயரிடப்பட்டது. உடலின் மேற்பகுதியும் வாலும் அடர் பழுப்பு நிறத்தில் காணப்படும். மஞ்சள் வயிற்று மரநாயின் உடல் நீளம் ஆகும். வால் நீளமுடையது. இது உடலின் பாதி அளவிலானது. இதன் சராசரி எடை சுமார் 1.5 கிலோ கிராம் ஆகும்.
# மஞ்சள் வயிற்று மரநாய்

## வகைப்பாட்டியல்

இரண்டு துணையினங்கள் இப்பேரினத்தின் கீழ் அங்கீகரிக்கப்பட்டுள்ளன. *மு. க. கபோரியாக்கோய்* (தி பியூக்சு, 1935) மற்றும் *எம். கே. கதியா* (கட்சன், 1835).
# மஞ்சள் வயிற்று மரநாய்

## பரவல் மற்றும் வாழ்விடம்

மஞ்சள் வயிற்று மரநாய் பூட்டான், பர்மா, சீனா, இந்தியா, லாவோஸ், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது 1,000–2,000 அடி உயரத்தில் உள்ள காடுகள் நிறைந்த வாழ்விடங்களில் வாழ்கிறது. ஆனால் குளிர்காலத்தில் குறைந்த உயரப்பகுதிகளுக்கு இடம்பெயரும். குளிர்காலத்தில் இது 1,000 மீட்டருக்கும் கீழே உள்ளப் பகுதிகளுக்குக் கூட இடம்பெயரலாம்.  
மஞ்சள்-வயிற்று மரநாய்கள் முதலில் தரையில் ஒரு குகையை உருவாக்குகின்றன. இனப்பெருக்கம் ஆண்டுதோறும் நிகழ்கிறது. இனச்சேர்க்கை வசந்த காலத்தின் பிற்பகுதியிலோ கோடையின் தொடக்கத்திலோ நடைபெறலாம். இதனுடைய கர்ப்பகாலம் சுமார் பத்து மாதங்கள் ஆகும். இது ஏப்ரல் அல்லது மே மாதங்களில் 3 முதல் 18 குட்டிகளைப் பெற்றெடுக்கிறது. இவை எட்டு வார வளர்ச்சியின்போது வெளியே சென்று வேட்டையாடத் தொடங்கும்.
# அருணாச்சலப் பிரதேச மாநில நாள்

**அருணாச்சலப் பிரதேசம் மாநில நாள்** (*Arunachal Pradesh Statehood Day*) என்பது ஒவ்வொரு ஆண்டும் பிப்ரவரி 20 அன்று அருணாச்சலப் பிரதேசம் உருவானதையொட்டி கொண்டாடப்படும் ஒரு நாளாகும். இந்நாளில் அரசு விடுமுறை தினமாக அறிவித்துள்ளது.
# அருணாச்சலப் பிரதேச மாநில நாள்

## வரலாறு

இது முதன்முதலில் 20 பிப்ரவரி 1987 அன்று அருணாச்சல பிரதேசம் இந்தியாவின் 24வது மாநிலமாக அறிவிக்கப்பட்டபோது அனுசரிக்கப்பட்டது. 2023ஆம் ஆண்டில், இந்த நாள் 37வது மாநில நிறுவன தினமாகக் கொண்டாடப்படுகிறது.  
பிரித்தானிய இந்தியாவின் நிர்வாக அதிகார வரம்பில் 1875-ல் வடகிழக்கு பிராந்தியத்தில் உள்ள எல்லைப்புற பழங்குடியினர் தொடர்பான நிர்வாக அதிகார வரம்புகளைப் பட்டியலிடத் தொடங்கப்பட்டது. இதன் தொடர்ச்சியாகப் பிரித்தானிய அரசாங்கம் வடகிழக்கு பிராந்தியத்தின் பழங்குடி மக்களுடன் இணைந்து வட கிழக்கு எல்லைப்புற முகமையாக அறிவித்தது. திபெத் மற்றும் சீனாவிலிருந்து இப்பகுதியை வரையறுக்க மக்மஹோன் எல்லைக் கோடு 1914-ல் வரையப்பட்டது. சுதந்திர இந்தியாவில் பிரதமர் இந்திரா காந்தி 1972-ல் அதிகாரப்பூர்வமாக வடகிழக்கு எல்லைப் பகுதியான அருணாச்சலப் பிரதேசத்திற்கு ஒன்றிய தகுதியினை வழங்கினார். இந்தியாவின் 24வது மாநிலமாக அருணாச்சல பிரதேசத்திற்குப் பிப்ரவரி 20 அன்று மாநில தகுதி வழங்கப்பட்டது.
# பன்னாட்டு உருது மாநாடு

**பன்னாட்டு உருது மாநாடு** (International Urdu Conference) ஒவ்வோர் ஆண்டும் பாக்கித்தான் நாட்டில் நடைபெறுகிறது. ஆ**ல்மி உருது மாநாடு** என்ற பெயரிலும் இது அழைக்கப்படுகிறது. பன்னாட்டு அளவில் நடைபெறும் இம்மாநாட்டில் உருது மொழிக்கு பங்களிக்கும் உலகின் பல்வேறு பகுதிகளில் இருந்து பல உருது அறிஞர்கள், எழுத்தாளர்கள் மற்றும் பரிசு பெற்றவர்கள் கல்ந்து கொள்கின்றனர். பாகித்தான் கலை மன்றம் மாநாட்டு ஏற்பாடுகளை கவனிக்கிறது.  
2008 ஆம் ஆண்டு முதல் இன்று வரை, பாக்கித்தானின் கலை மன்றம் பன்னாட்டு உருது மாநாட்டின் 15 ஆவது பதிப்பை நடத்தியது. கடைசியாக 15 ஆவது பன்னாட்டு உருது மாநாடு கராச்சியில் டிசம்பர் 1, 2022 முதல் 4 டிசம்பர் 2022 வரை நடைபெற்றது
# பன்னாட்டு உருது மாநாடு

## வரலாறு

2008 ஆம் ஆண்டு கராச்சியை தலைமையிடமாகக் கொண்டு பாக்கிதானின் கலைக் குழுவால் தொடங்கப்பட்ட பன்னாட்டு உருது மாநாடு, பாக்கித்தானிய எழுத்தாளர்கள் மற்றும் பண்பாட்டு பிரமுகர்களால் ஆவலுடன் எதிர்பார்க்கப்படும் ஒரு வருடாந்திர பாரம்பரிய நிகழ்ச்சியாக மாறியுள்ளது. இந்தியா, ஐக்கிய இராச்சியம் , கனடா, துருக்கி, ஈரான் மற்றும் பிற நாடுகளைச் சேர்ந்த புகழ்பெற்ற கல்வியாளர்கள் பங்கேற்று, உருது மொழியில் தங்கள் ஆய்வுக் கட்டுரைகள், ஆய்வறிக்கைகள் மற்றும் ஆக்கப்பூர்வமான படைப்புகளை சமர்ப்பிக்கின்றனர்.
# பன்னாட்டு உருது மாநாடு

## மாநாட்டின் பதிப்புகள்

| **1** | 1 | 25 சூன் 2008 | 26 சூன் 2008 | கராச்சி |  |
| --- | --- | --- | --- | --- | --- |
| **2** | 2 | 17 நவம்பர் 2009 | 21 நவம்பர் 2009 | கராச்சி |  |
| **3** | 3 | 02 திசம்பர் 2010 | 05 திசம்பர் 2010 | கராச்சி |  |
| **4** | 4 | 22 நவம்பர் 2011 | 25 நவம்பர் 2011 | கராச்சி |  |
| **5** | 5 | 06 திசம்பர் 2012 | 09 திசம்பர் 2012 | கராச்சி |  |
| **6** | 6 | 28 நவம்பர் 2013 | 01 திசம்பர் 2013 | கராச்சி |  |
| **7** | 7 | 16 அக்டோபர் 2014 | 19 அக்டோபர் 2014 | கராச்சி |  |
| **8** | 8 | 08 திசம்பர் 2015 | 11 திசம்பர் 2015 | கராச்சி |  |
| **9** | 9 | 01 திசம்பர் 2016 | 04 திசம்பர் 2016 | கராச்சி |  |
| **10** | 10 | 21 திசம்பர் 2017 | 25 திசம்பர் 2017 | கராச்சி |  |
| **11** | 11 | 22 நவம்பர் 2018 | 25 நவம்பர் 2018 | கராச்சி |  |
| **12** | 12 | 05 திசம்பர் 2019 | 08 திசம்பர் 2019 | கராச்சி |  |
| **13** | 13 | 03 திசம்பர் 2020 | 06 திசம்பர் 2020 | கராச்சி |  |
| **14** | 14 | 09 திசம்பர் 2021 | 12 திசம்பர் 2021 | கராச்சி |  |
| **15** | 15 | 01 திசம்பர் 2022 | 04 திசம்பர் 2022 | கராச்சி | } |
# தீனா பொலுவார்த்தே

**தீனா எர்சீலியா பொலுவார்த்தே செகாரா** (*Dina Ercilia Boluarte Zegarra*; பிறப்பு: 31 மே 1962) பெருவின் வழக்கறிஞரும், அரசியல்வாதியும் ஆவார். இவர் 2022 திசம்பர் 7 முதல் 2025 அக்டோபர் 10 வரை பெருவின் அரசுத்தலைவராகப் பதவியில் இருந்தார். அரசுத்தலைவர் பேதுரோ காசுத்தீலியோ பெருவின் நாடாளுமன்றத்தைக் கலைக்க முயன்று தோல்வியடைந்ததைத் தொடர்ந்து நாடாளுமன்றத்தினால் பதவி நீக்கம் செய்யப்பட்டதை அடுத்து துணைத் தலைவராகப் பதவியில் இருந்த தீனா பொலுவார்த்தே அரசுத்தலைவராக நாடாளுமன்றத்தினால் நியமிக்கப்பட்டார். பெருவின் அரசுத்தலைவரான முதல் பெண்மணி இவர் ஆவார்.  
2007 முதல் பொலுவார்த்தே துணை அரசுத்தலைவராகத் தேர்ந்தெடுக்கப்படும் வரை, தேசிய அடையாள மற்றும் குடிமை நிலைப் பணியகத்தில் வழக்கறிஞராகவும், பின்னர் அதன் தலைவராகவும் பணியாற்றினார். லிமா நகர முதல்வர் பதவிக்கு சுதந்திரப் பெரு கட்சியின் வேட்பாளராக 2018 இல் போட்டியிட்டுத் தோல்வியடைந்தார். 2020 நாடாளுமன்றத் தேர்தலில் போட்டியிட்டுத் தோல்வியடைந்தார்.  
2022 திசம்பரில், பெருவின் அரசியல் நெருக்கடியின் போது, அரசுத்தலைவர் பேதுரோ காசுத்தீலியோ தனக்கு எதிரான குற்றவியல் நடவடிக்கைகளின் போது பெருவின் நாடாளுமன்றத்தைக் கலைக்க முயன்றபோது, பொலுவார்த்தே இந்த நடவடிக்கையை "அரசியலமைப்பு ஒழுங்கின் முறிவு" என்று கண்டித்தார். காசுத்தீலியோ பதவி நீக்கம் செய்யப்பட்ட பின்னர் பொலுவார்த்தே பெருவின் புதிய அரசுத்தலைவராகப் பொறுப்பேற்றார்.
# தன்னிபூர்

**தன்னிப்பூர்** (**Dhannipur**), இந்தியாவின் உத்தரப் பிரதேசம் மாநிலத்தின் அயோத்தி மாவட்டத்தில் உள்ள சோகாவல் வருவாய் வட்டத்தில் தன்னிபூர் கிராமம் உள்ளது. இது அயோத்திக்கு தென்மேற்கே 25 கிலோ மீட்டர் தொலைவில் உள்ளது. தன்னிப்பூர் கிராமத்தில், இடிக்கப்பட்ட பாபர் மசூதிக்கு பதிலாக புதிய தன்னிபூர் மசூதி டிசம்பர் 2020 முதல் கட்டப்பட்டு வருகிறது. தன்னிபூரில் ஒரே நேரத்தில் 2000 பேர் தொழுகை நடத்தும் வகையில் கட்டப்படும் தன்னிபூர் மசூதி வளாகத்தில், 100 படுக்கைகள் கொண்ட மருத்துவமனை, நூலகம், இசுலாமிய ஆய்வுக் கூடம், மற்றும் உணவுக் கூடம் கட்டுவதற்கு, பிப்ரவரி 2020ல் உத்தரப் பிரதேச அரசு 5 ஏக்கர் வேளாண்மை நிலத்தை சன்னி வக்பு வாரியத்திற்கு ஒதுக்கியது. தன்னிப்பூர் அயோத்தி மசூதி டிசம்பர் 2023ல் முடிவடையும் என எதிர்பார்க்கபடுகிறது.
# தன்னிபூர்

## இதனையும் காண்க

- அயோத்தி மசூதி, தன்னிபூர்
# கமலா நாயக்

**கமலா நாயக்** (*Kamala Nayak*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1954 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். பிஜு ஜனதா தளம் என்ற அரசியல் கட்சியில் உறுப்பினராக இருந்தார். 1995 ஆம் ஆண்டு முதல் 2014 ஆம் ஆண்டு வரை ஜஷிபூர் தொகுதியிலிருந்து தேர்ந்தெடுக்கப்பட்டு ஒடிசா சட்டமன்ற உறுப்பினராக பணியாற்றினார்.  
கமலா நாயக் தனது 67-வது வயதில் கொரோனா பெருந்தொற்று நோயால் பாதிக்கப்பட்டு 2021 ஆம் ஆண்டு மே மாதம் 18 ஆம் தேதியன்று இறந்தார்.
# மலாயா புதுக்கிராமங்கள்

புதுக்கிராமம்]]  
லோக் இயூ புதுக்கிராமம்]]  
**புதுக்கிராமங்கள்** அல்லது **மலாயா புதுக்கிராமங்கள்** (மலாய்: *Kampung Baru*; ஆங்கிலம்: *New Villages* அல்லது *Chinese New Villages*; சீனம்: 华人新村) என்பது பிரித்தானிய மலாயாவில்; மலாயா அவசரகாலத்தின் (Malayan Emergency 1948–1960) போது உருவாக்கப்பட்ட ஒரு குடியேற்றத் திட்டமாகும். இவற்றைத் தடுப்பு முகாம்கள் (*Internment Camps*) என்று அழைப்பதும் உண்டு.  
1950-ஆம் ஆண்டில் பிரிக்ஸ் திட்டத்தின் (*Briggs Plan*) ஒரு பகுதியாக இந்த முகாம்கள் உருவாக்கப்பட்டன. கிராமப்புறக் குடிமக்களுக்குள் மறைந்து இருந்த மலாயா தேசிய விடுதலை படையினரின் (*Malayan National Liberation Army*) ஆதரவாளர்களைத் தனிமைப்படுத்த இந்தப் புதுக்கிராமங்கள் திட்டம் செயல்படுத்தப்பட்டது.  
பெரும்பாலான புதுக்கிராமங்கள், முள்கம்பிகள் மற்றும் கண்காணிப்பு கோபுரங்களால் சூழப்பட்டு இருந்தன. தடுப்பு முகாம்களில் இருந்து தப்பிச் செல்பவர்களையும்; ஊரடங்குச் சட்டத்திற்குக் கட்டுப்படாமல் வெளியேற முயற்சிக்கும் எவரையும் சுட்டுக் கொல்லவும் கட்டளையிடப்பட்டது.  
பிரித்தானியர்கள் மலாயாவை விட்டு வெளியேறிய பின்னர், பல புதுக்கிராமங்கள்; சாதாரண குடியிருப்பு நகரங்களாகவும் மற்றும் சில புதுக்கிராமங்கள் சாதாரண கிராமங்களாகவும் மாற்றம் கண்டன.
# மலாயா புதுக்கிராமங்கள்

## வரலாறு

மலாயா புதுக்கிராமங்கள் அமைக்கப் பட்டதின் அசல் நோக்கம், சீன இனத்தைச் சேர்ந்த அனுதாபிகளை (*Sympathizers*); மலாயா தேசிய விடுதலை படையின் கொரில்லாக்களுடன் தொடர்பு கொள்ளாமல் பிரித்து வைப்பதாகும். அதற்காகவே 1950-ஆம் ஆண்டில் பிரிக்ஸ் திட்டம் உருவாக்கப்பட்டது.  
அத்துடன் மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருள் உதவிகளைத் துண்டிப்பது; மலாயாக் கம்யூனிஸ்டுகளைத் தோற்கடிப்பது; இவையே பிரிக்ஸ் திட்டத்தின் தலையாய நோக்கமாகும்.
# மலாயா புதுக்கிராமங்கள்

## வரலாறு

### பிரிக்ஸ் திட்டம்

பிரிக்ஸ் திட்டத்தை உருவாக்கியவர் எரோல்டு பிரிக்ஸ் (*General Sir Harold Briggs*). இவர் அப்போது மலாயா பிரித்தானிய இராணுவத்தின் நடவடிக்கை இயக்குநராக இருந்தார். புறநகர்களிலும் கிராமங்களிலும் வாழும் பொது மக்கள் கம்யூனிஸ்டுகளுக்கு உதவி செய்கின்றனர் என்பதை பிரித்தானியர்கள் அறியத் தொடங்கினர். .  
அந்த வகையில் சிதறிக் கிடக்கும் பொதுமக்களை ஒரு புது குடியிருப்பில் குடியேற்றம் செய்தால் கம்யூனிஸ்டுகளுக்கு உதவி கிடைக்காது. அதன் மூலம் கம்யூனிஸ்டுகளின் இலட்சியம் தோற்கடிக்கப் படும் என்று பிரிட்டிஷார் கருதினர்.
# மலாயா புதுக்கிராமங்கள்

## வரலாறு

### தஞ்சோங் மாலிம் புதுக் கிராமம்

பிரிக்ஸ் திட்டத்தின் மூலமாக உருவாக்கப்பட்ட இந்த புதிய கிராமங்கள் முள்வேலிகள் சூழப்பட்டு இருந்தன. மற்றும் 24 மணி நேரம் காவலர்கள் கண்காணிப்பில் இருந்தன. சில சமயங்களில் 22 மணி நேர ஊரடங்குச் சட்டமும் போடப்பட்டது. இப்படி ஒரு நிகழ்ச்சி தஞ்சோங் மாலிம் புதுக் கிராமத்தில் (*Tanjong Malim New Village*) நடந்தது.  
பிரிக்ஸ் திட்டத்தின் கீழ் மலாயா முழுமைக்கும் 450 புதுக்கிராமங்கள் உருவாக்கப் பட்டன. அந்தப் புதுக்கிராமங்களில், பொதுமக்கள் மறுக் குடியேற்றம் செய்யப் பட்டனர்.
# மலாயா புதுக்கிராமங்கள்

## வரலாறு

### ஒராங் அஸ்லி மக்கள்

ஒராங் அஸ்லி (*Orang Asli*) மக்கள் கம்யூனிஸ்டுகளை ஆதரிப்பதாக பிரித்தானியர்கள் நம்பினார்கள். அதனால் ஒராங் அஸ்லி பழங்குடி மக்களும் கட்டாய இடமாற்றத்திற்கு உள்ளாயினர்.  
இருப்பினும், புதிய இடமாற்றத்தின் போது ஒராங் அஸ்லி மக்கள் பலர் நோய்களால் இறக்கத் தொடங்கினர். அதனால் அவர்களுக்கான இடப் பரிமாற்றத் திட்டம் நிறுத்தப்பட்டது.
# மலாயா புதுக்கிராமங்கள்

## வரலாறு

### மலாயா கம்யூனிஸ்டு கட்சி

"புதிய கிராமங்களில்" மக்களைத் தனிமைப் படுத்தியதன் மூலம், மலாயா தேசிய விடுதலை படையினரின் ஆட்சேர்ப்பு செயல்பாட்டைக் கட்டுப்படுத்த முடிந்தது; உணவுப் பொருள், தகவல் பரிமாற்றம் போன்ற முக்கியமான நடவடிக்கைகளைத் தடுக்க முடிந்தது.  
இந்தப் புதிய தடுப்பு முகாம்களைச் சிப்பாய்கள், காவல் துறையினர் பாதுகாத்தனர். மேலும் மக்கள் தப்பிச் செல்வதும் ஓரளவிற்கு கட்டுப் படுத்தப்பட்டன. மக்கள் தானாக முன்வந்து கொரில்லாக்களுக்கு உதவுவதும் தடுக்கப்பட்டன.
# மலாயா புதுக்கிராமங்கள்

## வரலாறு

### கிராமப்புற விவசாய நிலங்கள்

மற்றும் கம்யூனிஸ்டு கெரில்லாக்கள் (*Communists Guerrillas*) ஊடுருவுதல்; மக்களை வற்புறுத்துதல் அல்லது முரட்டுத்தனமாக உதவிகளைப் பெறுதல் போன்றவை முற்றிலுமாகத் தடுக்கப்பட்டன.  
அதன் பின்னர் பிரித்தானியர்கள் ஒரு பட்டினி திட்டத்தையும் (*Starvation Campaign*) தொடங்கினர். அந்த வகையில் முகாம்களுக்குள் உணவுப் பொருட்களின் நடமாட்டம் குறைக்கப்பட்டது. அளவு முரையில் உணவுகள் வழங்கப் பட்டன. இறுதியாகக் கிராமப்புற விவசாய நிலங்கள் எரிக்கப்பட்டன.  
இந்தத் திட்டத்தின் கீழ், மலாயாவின் மக்கள் தொகையில் 10% விழுக்காட்டினர்; வலுக்கட்டாயமாக அவர்களின் குடியிருப்பு நிலங்களில் இருந்து, புதுக்கிராமங்கள் என்று அழைக்கப்படும் கட்டுப்பாட்டு முகாம்களுக்கு மாற்றப் பட்டனர்.
# மலாயா புதுக்கிராமங்கள்

## வரலாறு

### கம்யூனிஸ்டு அனுதாபிகள்

பெரும்பாலான இந்த மறுக் குடியிருப்புகளில் சீன வம்சாவளியினர்தான் மிகுதியாகக் குடி அமர்த்தப்பட்டனர். 470,509 கிராமப்புற மக்கள் மறுக் குடியேற்றம் செய்யப் பட்டனர்.  
1949-இல், மலாயா அவசரகாலத்தின் (*Malayan Emergency 1948–1960*) போது; கம்யூனிஸ்டு அனுதாபிகள் என்று சந்தேகிக்கப்பட்ட 10,000மலேசிய சீனர்கள், சீன மக்கள் குடியரசுக்கு (*People's Republic of China*) நாடு கடத்தப் பட்டனர்.
# மலாயா புதுக்கிராமங்கள்

## பிரபலமான புதுக்கிராமங்கள்

வில் புதுக்கிராமங்களின் அமைவிடங்கள்]]  
- - ஜிஞ்சாங்
- ஜொகூர் - கம்போங் தெங்கா
- - ஸ்ரீ கெம்பாங்கான்
- - கோம்பாக்
- - அம்பாங்
- ஜொகூர் - லாபிஸ்
- - செஞ்சாரோம்
- பினாங்கு - மாச்சாங் பூபோக்
- புந்தோங்
- அவுலோங்
- பொக்கோக் அசாம்
- மலாக்கா - மாச்சாப் பாரு
# சிக்கா மான்

**சிக்கா மான்** (*Sika deer*)***செர்வசு நிப்பான்***), **வடக்கு புள்ளிமான்** அல்லது **ஜப்பானிய மான்** என்றும் அழைக்கப்படுவது கிழக்கு ஆசியாவின் பெரும்பகுதியை பூர்வீகமாகக் கொண்ட ஒரு மான் இனம் ஆகும். இது உலகின் பிற பகுதிகளுக்கு மனிதர்களால் அறிமுகப்படுத்தப்பட்டது. அதற்கு முன்னர் தெற்கில் வடக்கு வியட்நாமில் இருந்து வடக்கில் ரஷ்ய தூர கிழக்கு வரை காணப்பட்டது. இந்த இனமானது யப்பானைத் தவிர, பிற நாடுகளில் அதிகமாக இல்லை.
# சிக்கா மான்

## சொற்பிறப்பியல்

இதன் பெயரான ஷிகா (鹿), என்பது "மான்" என்பதற்கான யப்பானிய சொல்லிருந்து வந்தது. யப்பானில், இந்த இனங்கள் நிஹோன்ஜிகா (ニホンジカ (日本 日本), "யப்பான் மான்") என்று அழைக்கப்படுகின்றன. சீன மொழியில், இவை 梅花鹿 என அழைக்கப்படுகின்றன. .
# சிக்கா மான்

## சொற்பிறப்பியல்

### துணையினங்கள்

இந்த மான்களின் பல இடங்களில், குறிப்பாக சீனாவில் தீவிர மரபணு மாசுபாடு ஏற்பட்டுள்ளது. எனவே பல துணையினங்களின் நிலை தெளிவாக இல்லை.  
- *செ. நி. அப்லோடோண்டசு*, வடக்கு ஒன்சூ
- *செ. நி. கிராசியனசு*, சான்சி, சீனா
- *செ. நி. கிராமேயி*, இரியூக்கியூ தீவுகள், யப்பான்
- *செ. நி. கோப்சி*, தெற்கு சீனா
- *செ. நி. மாண்டர்னியசு*, வடக்கு மற்றும் வடகிழக்கு சீனா
- *செ. நி. மன்ச்சுரிகசு*, வடகிழக்கு சீனா, கொரியா மற்றும் ரஷ்ய தூர கிழக்கு
- *செ. நி. நிப்பான்*, தெற்கு ஒன்சூ, சிகொக்கு மற்றும் கியூஷூ
# சிக்கா மான்

## விளக்கம்

வளர்ந்த பிறகு உடலில் உள்ள புள்ளிகளை இழக்காத சில மான் இனங்களில் சிகா மானும் ஒன்றாகும். உடலில் உள்ள புள்ளி வடிவங்கள் பிராந்தியத்தைப் பொறுத்து மாறுபடுகின்ற. தைவான் மற்றும் ஜப்பானிய கிளையினங்கள்ளின் உடலில் உள்ள புள்ளிகள் கிட்டத்தட்ட கண்ணுக்கு தெரியாதவை. ஆனால் முதன்மை நிலப்பகுதியின் கிளையினங்களுக்கு பெரிய, தெளிவான புள்ளிகள் உள்ளன.  
மென்மயிரின் நிறம் காவி முதல் கருப்பு வரை இருக்கும். இதன் வாலின் நிறம் வெணுமையாகும். முதுகின் முடிவில் வாலிற்கு மேலே கருப்பு நிற உரோமங்கள் அடர்த்தியாக வளர்ந்திருக்கும். இதன் கழுத்தின், பின்புறத்தில் கருப்பு நிறக் கோடுகள் உண்டு. ஆண் மான்களுக்கு மட்டும் கொம்புகள் உண்டு. ஒவ்வொரு கொம்பிலும் நான்கு கிளைகள் உள்ளன. இவற்றில் வெள்ளை நிற மான்களும் அரிதாக அறியப்படுகிறன. குளிர்காலத்தில், இவற்றின் உடல் நிறம் கருமையாக மாறும் மேலும் புள்ளிகள் மங்கியதாக மாறும். இவை நடுத்தர அளவிலான தாவர உண்ணிகள். இவையும், இவற்றின் பல கிளையினங்களும் கணிசமான பால் ஈருருமை தன்மையைக் கொண்டுள்ளன. ஆண் மான்கள் பெண் மான்களை விட பெரியதாக இருக்கும். இவை தோள் வரை 50 முதல் 110 செமீ (20 முதல் 45 அங்குலம்) உயரமும், தலை வரை உடல் நீளம் 95 முதல் 180 செமீ (35 முதல் 70 அங்குலம்) வரையிலும் இருக்கும். வால் 7.5-13 செமீ (3-5 அங்குலம்) நீளம் கொண்டது.
# சிக்கா மான்

## நடத்தை

சிகா மான்கள் நாள் முழுவதும் சுறுசுறுப்பாக இருக்கும். இருப்பினும் அதிக மனித நடமாட்டம் உள்ள பகுதிகளில், இவை இரவாடிகளாக இருக்கும். யப்பான் போன்ற மலைப்பகுதிகளில் பருவகால இடம்பெயர்வு நடப்பதாக அறியப்படுகிறது. குளிர்காலத்தில் மலைகளில் 700 மீ (2,300 அடி) உயரத்தில் காணப்படும் கோடைக் காலத்தில் இன்றும் உயரத்தில் இருக்கும்.  
வாழ்க்கை முறைகள் மான்களிடையே வேறுபடுகின்றன, சில தனியாக வாழ்கின்றன. மற்றவை ஒற்றை பாலின குழுக்களாக காணப்படுகின்றன. இலையுதிர் மற்றும் குளிர்காலத்தில் பெரிய மந்தைகளாக சேர்கின்றன. ஆண் மான்கள் ஆண்டின் பெரும்பாலான காலம் தனியாகவே உள்ளன. எப்போதாவது ஒன்றுசேர்ந்து மந்தைகளாக இருக்கின்றன. மான்குட்டிகளைக் கொண்ட பெண் மான்கள் பிரசவ காலத்தில் மட்டுமே கூட்டமாக திரியும். சிகா மான்கள் மிகவும் ஒலி எழுப்பக்கூடிய இனமாகும். 10 க்கும் மேற்பட்ட தனிப்பட்ட ஒலிகள், சிறிய சீழ்க்கை முதல் உரத்த அலறல் வரை எழுப்புகின்றன.  
இவற்றின் கர்ப்ப காலம் ஏழு மாதங்கள் நீடிக்கும். 4.5 முதல் 7 கிலோ (10 முதல் 15 பவுண்டுகள்) எடையுள்ள ஒற்றைக் குட்டியை ஈனுகிறது. குட்டியை பத்து மாதங்கள் வரை பராமரிக்கப்படுகிறது. தாய் தன் குட்டியை பிரசவித்த உடனேயே குட்டியை அடர்ந்த மரத்தடியில் மறைத்து வைக்கிறது. மேலும் தாய் வந்து மீண்டும் பாலூட்டும் வரை குட்டி மிகவும் அமைதியாக காத்திருக்கும். குட்டி பிறந்து 10 முதல் 12 மாதங்களுக்குப் பிறகு தாயைவிட்டுப் பிரிகிறது.
# சிக்கா மான்

## வாழ்விடம்

சிகா மான்கள் கிழக்கு ஆசியாவின் மிதவெப்ப மற்றும் அயன அயல் வெப்பமண்டல காடுகளில் காணப்படுகின்றன. மேலும் பனிப்பொழிவு 10-20 செமீ (4-8 அங்குலம்) தாண்டாத இடங்களில் காணப்படுகின்றன.
# ஆத்மபோத உபநிடதம்

**ஆத்மபோத உபநிடதம்** ( *Atmabodha Upanishad* ) அல்லது **ஆத்மபோதோபநிஷத்** என்பது சமசுகிருதத்தில் எழுதப்பட்ட 108 முக்திகா உபநிடத இந்து சமய நூலாகும். இருக்கு வேதத்துடன் தொடர்புடைய 10 உபநிடதங்களில் ஒன்றான இது சாமானய வகைகளில் வகைப்படுத்தப்பட்டுள்ளது.  
ஆத்மபோத உபநிடதத்தின் உரை விஷ்ணு ( நாராயணன் ) துதியுடன் தொடங்குகிறது. ஆனால் அதன் முக்கிய கருப்பொருளான ஆத்மபோதத்தில் கவனம் செலுத்துகிறது, அதாவது "உள் சுயத்தைப் பற்றிய அறிவின் நிலை". உரை மேலும் "உள்ளுக்குள் பிரம்மம்" (முழுமையான உண்மை) பற்றி பேசுகிறது. ஆரம்ப பிரார்த்தனையில் பிரம்மன் விஷ்ணுவுடன் அடையாளம் காணப்பட்டாலும், பின்னர் தாமரையில் வசிக்கும் பிரம்மனுக்கு சொந்த அடையாளம் கொடுக்கப்பட்டு அதன் வெவ்வேறு அம்சங்களை விளக்கி பேசுகிறது.
# ஆத்மபோத உபநிடதம்

## உள்ளடக்கம்

முதல் வசனம் நாராயணனை ( விஷ்ணுவின் பெயர்ச்சொல்) பிரம்மம், புருசன் மற்றும் ஓம் ஆகியவற்றுடன் சமன் செய்கிறது, அவர் ஒரு யோகியாகவும் பிறவிச்சுழற்சி<nowiki/>யிலிருந்துவிடுவிப்பவராகவும் இருக்கிறார். *ஓம் நமோ நாராயணாய* (நாராயணனை வணங்குதல்) என்ற மந்திரம் விஷ்ணுவின் இருப்பிடமான வைகுண்டத்தை அடைய வைக்கும். விஷ்ணுவின் பண்புகளான சங்கு, சக்கரம் மற்றும் தந்திரம் ஆகியவை ஆகாயம், மனம் மற்றும் புத்தி ஆகியவற்றைக் குறிக்கும் வகையில் குறிப்பிடப்பட்டு விளக்கப்பட்டுள்ளன.
# சபர்மதி சட்டமன்றத் தொகுதி

**சபர்மதி சட்டமன்றத் தொகுதி** (*Sabarmati Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது அகமதாபாத் மாவட்டத்தில் உள்ளது. காந்திநகர் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.
# சபர்மதி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | சாமல்பாய் லல்லுபாய் படேல் | சுதந்திராக் கட்சி |  |
| 1975 | பாபுபாய் ஜஷ்பாய் படேல் | நிறுவன காங்கிரசு |  |
| 1980 | கோகிலாபென் ஹரிபிரசாத் வியாஸ் | இந்திரா காங்கிரஸ் |  |
| 1985 | பாரத் கதாவி | இந்திய தேசிய காங்கிரசு |  |
| 1990 | நர்ஹரி ஹீராபாய் அமீன் | ஜனதா தளம் |  |
| 1995 | யதின்பாய் நரேந்திரகுமார் ஓஜா | பாரதிய ஜனதா கட்சி |  |
| 1998 | யதின்பாய் நரேந்திரகுமார் ஓஜா | பாரதிய ஜனதா கட்சி |  |
| 2001 | நர்ஹரி ஹீராபாய் அமீன் | இந்திய தேசிய காங்கிரசு |  |
| 2002 | ஜிதேந்திரபாய் பாபுபாய் படேல் | பாரதிய ஜனதா கட்சி |  |
| 2007 | கீதாபென் யோகேஷ்பாய் படேல் | பாரதிய ஜனதா கட்சி |  |
| 2012 | அர்விந்குமார் கந்தாபாய் படேல் | பாரதிய ஜனதா கட்சி |  |
| 2017 | அர்விந்குமார் கந்தாபாய் படேல் | பாரதிய ஜனதா கட்சி |  |
| 2022 | ஹர்சத்பாய் ரஞ்சோத்பாய் படேல்
(ஹர்சத் படேல்) | பாரதிய ஜனதா கட்சி | } |
**குறிப்பு**
# கலோல், காந்திநகர் சட்டமன்றத் தொகுதி

**கலோல் சட்டமன்றத் தொகுதி** (*Kalol Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது காந்திநகர் மாவட்டத்தில் உள்ளது. காந்திநகர் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 38 ஆகும்.
# கலோல், காந்திநகர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | சங்கர்ஜி மகன்ஜி தாக்கூர் | இந்திய தேசிய காங்கிரசு |  |
| 1967 | ஏ. பி. தாக்கூர் | இந்திய தேசிய காங்கிரசு |  |
| 1972 | அர்ஜூன்சிங் பி. ரதோட் | இந்திய தேசிய காங்கிரசு |  |
| 1975 | சிமன்பாய் புருசோத்தம்தாஸ் படேல் | நிறுவன காங்கிரசு |  |
| 1980 | சங்கர்ஜி காலாஜி தாக்கூர் | இந்திரா காங்கிரஸ் |  |
| 1985 | சங்கர்ஜி காலாஜி தாக்கூர் | இந்திய தேசிய காங்கிரசு |  |
| 1990 | விட்டல்பாய் சோமாபாய் படேல்
(கணேஷ் திரேசார்வாலா) | பாரதிய ஜனதா கட்சி |  |
| 1995 | விட்டல்பாய் சோமாபாய் படேல் | பாரதிய ஜனதா கட்சி |  |
| 1998 | சுரேஷ்குமார் சதுர்தாஸ் படேல் | இந்திய தேசிய காங்கிரசு |  |
| 2002 | அதுல் கே. படேல் | பாரதிய ஜனதா கட்சி |  |
| 2007 | சுரேஷ்குமார் சதுர்தாஸ் படேல் | இந்திய தேசிய காங்கிரசு |  |
| 2012 | பல்தேவ்ஜி சந்துஜி தாக்கூர் | இந்திய தேசிய காங்கிரசு |  |
| 2017 | பல்தேவ்ஜி சந்துஜி தாக்கூர் | இந்திய தேசிய காங்கிரசு |  |
| 2022 | லக்ஷ்மன்ஜி புஞ்சாஜி தாக்கூர்
(பகாஜி) | பாரதிய ஜனதா கட்சி | } |
# கலோல், பஞ்சமகால் சட்டமன்றத் தொகுதி

**கலோல் சட்டமன்றத் தொகுதி** (*Kalol Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது பஞ்சமகால் மாவட்டத்தில் உள்ளது. பஞ்சமகால் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 127 ஆகும்.
# கலோல், பஞ்சமகால் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | விஜய்சிங்ஜி பாரத்சிங்ஜி சௌகான் | சுதந்திராக் கட்சி |  |
| 1967 | விஜய்சிங்ஜி பாரத்சிங்ஜி சௌகான் | சுதந்திராக் கட்சி |  |
| 1972 | மானெக்லால் மகன்லால் காந்தி | நிறுவன காங்கிரசு |  |
| 1975 | மானெக்லால் மகன்லால் காந்தி | நிறுவன காங்கிரசு |  |
| 1980 | பிரபத்சிங் பிரதாப்சிங் சௌகான் | இந்திரா காங்கிரஸ் |  |
| 1985 | பிரபத்சிங் பிரதாப்சிங் சௌகான் | இந்திய தேசிய காங்கிரசு |  |
| 1990 | கபாபாய் சோமாபாய் சௌகான் | சுயேச்சை |  |
| 1995 | பிரபத்சிங் பிரதாப்சிங் சௌகான் | பாரதிய ஜனதா கட்சி |  |
| 1998 | பிரபத்சிங் பிரதாப்சிங் சௌகான் | பாரதிய ஜனதா கட்சி |  |
| 2002 | பிரபத்சிங் பிரதாப்சிங் சௌகான் | பாரதிய ஜனதா கட்சி |  |
| 2007 | அர்விந்சிங் தாம்சிங் ரதோட் | பாரதிய ஜனதா கட்சி |  |
| 2012 | அர்விந்சிங் தாம்சிங் ரதோட் | பாரதிய ஜனதா கட்சி |  |
| 2017 | சுமன்பென் பிரவின்சிங் சௌகான் | பாரதிய ஜனதா கட்சி |  |
| 2022 | பதேசிங் வக்கத்சிங் சௌகான் | பாரதிய ஜனதா கட்சி | } |
# ஆக்சிசு

***ஆக்சிசு*** (*Axis*) என்பது தெற்கு மற்றும் தென்கிழக்காசியாவில் காணப்படும் மான் பேரினமாகும். தற்போது பெரும்பாலான வகைப்பாட்டியலர்களின் வரையறையின்படி, நான்கு சிற்றினங்கள் இப்பேரினத்தில் வைக்கப்பட்டுள்ளன. நான்கு சிற்றினங்களில் மூன்று பன்றி மான்கள் என்று அழைக்கப்படுகின்றன. இதன் பேரினப் பெயர் என்பது மூத்த பிளினி எல்டரின் இயற்கை வரலாற்றில் குறிப்பிடப்பட்ட ஒரு வார்த்தை ஆகும்.
# ஆக்சிசு

## சிற்றினங்கள்

அமெரிக்கப் பாலூட்டி சமூகத்தினர் 2005ஆம் ஆண்டு வெளியிட்ட *உலகின் பாலூட்டி சிற்றினங்கள்* எனும் பனுவலின் மூன்றாவது பதிப்பைத் தொடர்ந்து, நான்கு சிற்றினங்கள் ஆக்சிசு பேரினத்தின் கீழ் வைக்கப்பட்டுள்ளன. இந்த நான்கு சிற்றினங்கள், இரண்டு துணைப்பேரினங்களாகப் பிரிக்கப்பட்டுள்ளன. *ஆக்சிசு* எனும் துணைப்பேரினம் புள்ளிமானுடனும் *கைலாபசு* பிற சிற்றினங்களைக் கொண்டுள்ளது.
| *ஆக்சிசு ஆக்சிசு* | சிட்டல், புள்ளிமான் அல்லது ஆக்சிசு மான் | இலங்கை உட்பட இந்திய துணைக்கண்டம் |  |
| --- | --- | --- | --- |
| *ஆக்சிசு கலாமியனென்சிசு* | கலாமியன் மான் | பிலிப்பீன்சு பலவானில் உள்ள காலமியன் தீவுகள் |  |
| *ஆக்சிசு குக்லி* | பாவேன் மான் அல்லது குக்லி மான் | இந்தோனேசியாவில் உள்ள பாவியன் தீவு |  |
| *ஆக்சிசு போர்சினசு* | இந்தியப் பன்றி மான் | இந்தியத் துணைக்கண்டத்தின் வடக்கு சமவெளி முதல் மியான்மர் வரை, இந்தோசீனாவின் சில பகுதிகள் | } |
# பிரத்யுமன்சிங் மகிபத்சிங் ஜடேஜா

**பிரத்யுமன்சிங் மகிபத்சிங் ஜடேஜா** (*Pradhyumansinh Mahipatsinh Jadeja*) என்பவர் இந்தியாவின் குஜராத் மாநிலத்தில் உள்ள அப்தாசா சட்டமன்ற உறுப்பினர் ஆவார். இவர் 2017 சட்டமன்றத் தேர்தலில் அப்தாசா தொகுதியிலிருந்து பாரதிய ஜனதா கட்சியின் வேட்பாளர் சபில் படேலை 10,000 வாக்குகளுக்கு மேல் தோற்கடித்தார். இவர் 2020ஆம் ஆண்டு இந்திய மாநிலங்களவைத் தேர்தலுக்குச் சற்று முன்பு பாரதிய ஜனதா கட்சிக்கு மாறினார். எனவே அப்டாசாவில் இடைத்தேர்தல் நடைபெற்றது. இவர் 2020 தேர்தலில் மீண்டும் பாஜக வேட்பாளராகப் போட்டியிட்டுத் தேர்ந்தெடுக்கப்பட்டார். இவர் விவசாயியாக உள்ளார். இடைத்தேர்தலில் வெற்றிபெற்ற ஜடேஜா மீண்டும் 2022 திசம்பரில் நடைபெற்ற குசராத்து சட்டமன்றத் தேர்தலில் பாஜக சார்பில் போட்டியிட்டு வெற்றிபெற்றார்.
# பிரம்மவித்ய உபநிடதம்

**பிரம்மவித்ய உபநிடதம்** ( *Brahmavidya Upanishad* ) என்பது ஒரு சமசுகிருத உரையாகும். இந்து சமயத்தின் சிறிய உபநிடதங்களில் ஒன்றான இது நான்கு வேதங்களில் உள்ள இருபது யோக உபநிடதங்கங்களில் ஒன்றாகும்.  
iதன் கையெழுத்துப் பிரதிகளின் இரண்டு முக்கிய பதிப்புகள் அறியப்படுகின்றன. ஒன்று அதர்வண வேதத்துடன் இணைக்கப்பட்ட பதினான்கு வசனங்களைக் கொண்டுள்ளது. மற்றொரு பெரிய கையெழுத்துப் பிரதி தெலுங்கில் உள்ளது. நூற்று பத்து வசனங்கள் இடம் பெற்ற இது யசுர் வேதத்துடன் இணைக்கப்பட்டுள்ளது.  
உபநிடதம் முக்கியமாக ஓம் என்ற பிரவண மந்திரத்தின் அமைப்பு, அதன் ஒலியின் அம்சம், அதன் இடம், அதன் ஆரம்பம் மற்றும் முடிவு மற்றும் இலயத்தின் முக்கியத்துவம் (அதன் ஒலி மறைதல்) ஆகியவற்றை விளக்குகிறது. ஓம் என்பது பிரம்மம் (இறுதி உண்மை) என உரை வலியுறுத்துகிறது. தொண்டையில் விஷ்ணுவும், அண்ணத்தின் நடுவில் உருத்திரனும், நெற்றியில் சிவனும், மூக்கின் நுனியில் சதாசிவனும், இதயத்தில் பிராமணனும் ஐந்து ஆத்மாக்களாக மனித உடலுக்குள் தேவர்கள் வாழ்கிறார்கள் என்று குறிப்பிடுவது குறிப்பிடத்தக்கது. எல்லா இடங்களிலும் வியாபித்திருக்கும் பிரம்மம், எல்லாவற்றுக்கும் அப்பாற்பட்ட பரமாத்மாவைப் போலவே உள்ளார்ந்த ஆன்மா என உரை கூறுகிறது.  
இது **பிரம்மவித்யோபநிஷத்** என்றும் அழைக்கப்படுகிறது. 108 உபநிடதங்களின் நவீன சகாப்தத் தொகுப்பில் இராமன் அனுமனுக்கு கூறப்பட்டதாகச் சொல்லப்படும் முக்திகா நியதிகளின் வரிசையில் இது 40 வது இடத்தில் பட்டியலிடப்பட்டுள்ளது.
# பிரம்மவித்ய உபநிடதம்

## இதனையும் பார்க்கவும்

- பிரம்ம உபநிடதம்
- ஜபால உபநிடதம்
- யோகதத்துவ உபநிடதம்
- யோக வசிட்ட உபநிடதம்
# மாதையன் அங்கமுத்து

**மாதையன் அங்கமுத்து** (*Madhaiyaan Angamuthu*) 2002 ஆம் ஆண்டு தொகுதியில் அசாம்-மேகாலயா பணிநிலைப் பிரிவில் தேர்ந்தெடுக்கப்பட்ட இந்திய ஆட்சிப்பணி அலுவலர் ஆவார்.  
இந்திய அரசின் வர்த்தகம் மற்றும் தொழில் அமைச்சகத்தின் ஓர் அமைப்பான வேளாண்மை மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின் தலைவராகவும் அசாம் அரசின் சுற்றுலாத் துறையின் மாநில ஆணையர் மற்றும் செயலராகவும் உள்ளார்.
# மாதையன் அங்கமுத்து

## தொழில்

அங்கமுத்து அசாம் இயோர்காட்டு மாவட்டத்தில் உதவி ஆட்சியராக தனது பணியை தொடங்கினார். ஐந்து வெவ்வேறு அசாம் மாவட்டங்களில் மாவட்ட ஆட்சியராக இருந்த காலத்தில் பல்வேறு மாற்றங்களைத் ஏற்படுத்தினார். குவகாத்தி பெருநகர மேம்பாட்டு ஆணையத்தின் முதன்மை செயல் அலுவலராக பதவி வகித்தார். 2018 ஆம் ஆண்டில் அசாம் மாநில அரசின் சுற்றுலாத் துறையின் மாநில ஆணையராகவும் செயலாளராகவும் நியமிக்கப்பட்டார். 2020 ஆம் ஆண்டில், வர்த்தகத் துறையின் கீழ் இயங்கும் வேளாண்மை மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின் தலைவராக அங்கமுத்து நியமிக்கப்பட்டார். 2020 ஆம் ஆண்டில் ஒரு புரிந்துணர்வு ஒப்பந்தத்தில் கையெழுத்திட்டு அசாம் அரசாங்கம் பிலிம்பேரின் அடுத்த பதிப்பை கவுகாத்தியில் நடத்தும் என்று அறிவித்தார்.
# நல்ல சமயம்

**நல்ல சமயம்** (*Nalla Samayam*) என்பது 2022 ஆம் ஆண்டு திசம்பர் மாத இறுதியில் வெளிவரவுள்ள ஒரு மலையாள மொழித் திரைப்படமாகும். இர்சாத் அலி, விச்சீசு (நூலுண்டா), சாலு ரகீம் ஆகியோர் முக்கிய வேடங்களில் நடித்துள்ளனர். இயக்குநர் உமர் லூலு இயக்கியுள்ளார்.
# நல்ல சமயம்

## கதை

இளைஞர்களை இலக்காகக் கொண்ட ஒரு வேடிக்கையான பொழுதுபோக்கு படமாக நல்ல சமயம் எடுக்கப்பட்டுள்ளது. இப்படத்தில் இர்சாத் அலி முக்கியக் கதாபாத்திரத்தில் விச்சீசு நடிக்கிறார். இர்சாத்தின் கதாபாத்திரமான சாமி எட்டனுக்கும் சில பெண் கதாபாத்திரங்களுக்கும் இடையில் ஓர் இரவில் நடக்கும் சம்பவத்தை மையமாகக் கொண்டு கதை சுழல்கிறது. பெண் கதாபாத்திரங்களில் புதியவர்கள் நடித்துள்ளனர்.
# நல்ல சமயம்

## நடிகர்கள்

- சாமி எட்டனாக இர்சாத் அலி
- விச்சீசு (நூலுண்டா)
- சாலு ரகீம்
- நந்தன சகாதேவன்
- காயத்ரி சங்கர்
- நீனா மது
- நோரா இயான்
- சுவா
- இயாசுமின் எம் மூசா
# நல்ல சமயம்

## தயாரிப்பு

நல்ல சமயம் திரைப்படத்தை கலந்தூர் பொழுதுபோக்கு திரைப்பட நிறுவனம் சார்பில் கலந்தூர் தயாரித்துள்ளார் படப்பிடிப்பு 27 சூலை 2022 அன்று தொடங்கி திருச்சூர் மற்றும் குருவாயூரில் படமாக்கப்பட்டது.
# நல்ல சமயம்

## அறிவிப்பு

2022 ஆம் ஆண்டு சூலை மாதம் 14 அன்று திரைப்படத்திற்கான முதல் அறிவிப்பு வெளியிடப்பட்டது. பூசையுடன் திட்டத்தை தொடங்குவதற்கு பதிலாக, குழு தனது முதல் பாடலை பாடகி அபயா இரண்மயியுடன் கொச்சியில் உள்ள ஒரு ஒளிப்பதிவுக்கூடத்தில் பதிவு செய்தது. உமர் லூலு திரைப்படத்தை அறிவிப்பதற்காக தனது சமூக ஊடகப் பக்கத்தில் பகிர்ந்தார்.
# நல்ல சமயம்

## திரைக்கதை

படத்தின் திரைக்கதையை இயக்குநர் உமர் லூலு எசு சித்ரா உடன் இணைந்து எழுதியுள்ளார்.
# சோகாவல் வட்டம்

**சோகாவல் வட்டம்**, இந்தியாவின் உத்தரப் பிரதேசம் மாநிலத்தில் உள்ள அயோத்தி மாவட்டத்திலுள்ள 5 வருவாய் வட்டங்களில் ஒன்றாகும். இதன் நிர்வாகத் தலைமையிட சோகாவல் ஆகும். இந்நகரம் அயோத்தியிலிருந்து 25 தொலைவில் உள்ளது. இவ்வட்டம் பதர்சா பேரூராட்சி உள்ளிட்ட 148 கிராமங்களைக் கொண்டது.இவ்வட்டத்தின் முக்கியத் தொழில் வேளாண்மை ஆகும்.  
சோகாவல் வட்டத்தில் உள்ள தன்னிபூர் கிராமத்தில், இடிக்கப்பட்ட பாபர் மசூதிக்கு பதிலாக புதிய அயோத்தி மசூதி டிசம்பர் 2021 முதல் கட்டப்பட்டு வருகிறது.
# சோகாவல் வட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 64,415 வீடுகள் கொண்ட சோகாவல் வருவாய் வட்டத்தின் மக்கள் தொகை 3,85,818 ஆகும். அதில் ஆண்கள் 1,96,689 மற்றும் பெண்கள் 1,89,129 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். 96.6% மக்கள் கிராமப்புறங்களில் வாழ்கின்றனர். இதன் மக்கள் தொகையில் 6 வயதிற்குட்பட்ட குழந்தைகள் 15% ஆகவுள்ளனர். இதன் சராசரி எழுத்தறிவு 77% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 99,254 மற்றும் 43 ஆகவுள்ளனர்.  
இதன் மக்கள் தொகையில் இந்துக்கள் 82.37%, இசுலாமியர் 17.24%, பௌத்தர்கள் , சமணர்கள், சீக்கியர்கள் , கிறித்தவர்கள் 0.13% மற்றும் பிறர் 0.26% ஆகவுள்ளனர்.
# சோகாவல் வட்டம்

## இதனையும் காண்க

- அயோத்தி மசூதி, தன்னிபூர்
# இரட்டை ஏரி சந்திப்பு

**இரட்டை ஏரி சந்திப்பு** (Retteri junction) என்பது, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்திலுள்ள கொளத்தூர் பகுதியிலுள்ள சில சாலைகளின் சந்திப்பு ஆகும். இந்தச் சாலை சந்திப்பில், அண்ணா நகரிலிருந்து வரும், அண்ணா நகர் செல்லும் வாகனங்கள் கடந்து செல்கின்றன. இந்தச் சந்திப்பு வழியாக புழல் மற்றும் செங்குன்றம் செல்லும், செங்குன்றத்திலிருந்து வரும் வாகனங்கள் பயணிக்கின்றன. மாதவரத்திலிருந்து வரும், மாதவரம் செல்லும் வாகனங்கள் இச்சாலை சந்திப்பு வழியாகப் பயணம் செய்கின்றன. மேலும், பெரம்பூர் சென்று, வர இச்சாலை சந்திப்பு முக்கியமானதாக இருக்கிறது. எப்போதும் பரபரப்புடனும், கூட்டம் அதிகமாகவும் காணப்படும் இச்சந்திப்பில், கூட்ட நெரிசலைக் குறைக்கவும், போக்குவரத்தை எளிதாக்கவும் கட்டப்பட்ட மேம்பாலங்கள் இரண்டில் ஒன்று, அண்ணா நகரிலிருந்து, பாடி வழியாக மாதவரம் செல்லும் வகையிலும், மற்றொன்று மாதவரத்திலிருந்து, பாடி வழியாக அண்ணா நகர் செல்லும் வகையிலும் அமையப் பெற்றுள்ளன.
# இரட்டை ஏரி சந்திப்பு

## அமைவிடம்

கடல் மட்டத்திலிருந்து சுமார் 36 மீட்டர் உயரத்தில் அமைந்துள்ள இரட்டை ஏரி சந்திப்பின் புவியியல் ஆள்கூறுகள் 13°07'48.9"N, 80°12'49.6"E (அதாவது, 13.130240°N, 80.213790°E) ஆகும்.
# இரட்டை ஏரி சந்திப்பு

## போக்குவரத்து

### மேம்பாலங்கள்

சுமார் 740 மீட்டர் நீளத்தில், அண்ணா நகர் - மாதவரம் நூறு அடி சாலையில், இரட்டை ஏரி சந்திப்பில், ரூ.55.25 கோடி திட்ட மதிப்பீட்டில், மேம்பாலம் கட்டி முடிக்கப்பட்டு, 2016 ஆம் ஆண்டு நவம்பர் மாதம், பயன்பாட்டிற்காகத் திறக்கப்பட்டு, போக்குவரத்து நடைபெறுகிறது. பாலத்தின் இருபுறமும் முறையே சுமார் 280 மீட்டர் நீளங்களில், அணுகுமுறைச் சாலைகளும் அமைக்கப்பட்டுள்ளன. மேலும், இரண்டாவது பாலமாக, இப்பாலத்திற்கு இணையாக, மாதவரம் - அண்ணா நகர் நூறு அடி (ஜவஹர்லால் நேரு) சாலையில் சுமார் 1,320 மீட்டர் நீள மேம்பாலம் கட்டி முடிக்கப்பட்டு, 2021 ஆம் ஆண்டு டிசம்பர் மாதம் முதல் பயன்பாட்டில் இருந்து வருகின்றது.
# இரட்டை ஏரி சந்திப்பு

## போக்குவரத்து

### மெட்ரோ இரயில்

சென்னையில் மெட்ரோ இரயில் திட்டத்தின் இரண்டாம் கட்ட, ஐந்தாவது வழித்தடமாக மாதவரம் - சோழிங்கநல்லூர் வழித்தடம் அமைய இருக்கிறது. இவ்வழித்தடம், இரட்டை ஏரி சந்திப்பு வழியாக சுமார் 47 கி.மீ. பாதையைக் கொண்டிருக்கும். சுமார் 5.8 கி.மீ. தூரம் சுரங்கப்பாதையாகவும், சுமார் 41.2 கி.மீ. தூரம் உயர்மட்டப் பாதையாகவும் அமையவிருக்கும் இந்தத் தடத்தில், மாதவரத்திலிருந்து இரட்டை ஏரி சந்திப்பு வரை உயர்மட்டப் பாதையாகும். இதற்கான தூண்கள் அமைக்கும் பணிகள் நடைபெற்று வருகின்றன.  
மாதவரம் தொடங்கி, இரட்டை ஏரி சந்திப்பு வழியாக கோயம்பேடு வரை மெட்ரோ இரயில் பணிகள் மேற்கொள்ளப்பட்டு வருகின்றன. உயர்மட்டப் பாதைகள் அமைத்து 2025ஆம் ஆண்டுக்குள் முடிக்க, மெட்ரோ இரயில் நிர்வாகம் திட்டமிட்டுள்ளது. சுரங்கப்பாதைகள் அமைத்து 2026ஆம் ஆண்டுக்குள் முடிக்கவும் திட்டமிடப்பட்டுள்ளது. மாதவரம் மற்றும் இரட்டை ஏரி சந்திப்பிற்கு இடையே, ஏற்கனவே அமைக்கப்பட்டுள்ள தூண்களின் மேல் மேம்பாலப் பாதைகள் அமைக்கும் பணிகள் நடைபெற்று வருகின்றன. இப்பணிகளின் இடையே, 150 டன் எடை கொண்ட ராட்சத ஆழ்துளையிடும் இயந்திரம் ஒன்று, 2022 ஆம் ஆண்டு செப்டம்பர் ஒன்றாம் நாள் இரவில், பாலத்தின் மீது சரிந்தது. 30 வடமாநில தொழிலாளர்கள் வேலை செய்து கொண்டிருந்த அந்த நேரத்தில், அசம்பாவிதங்கள் ஏதுமின்றி, உயர் அதிகாரிகள் மற்றும் தொழிலாளர்களின் முயற்சிகளால், இயந்திரம் மீண்டும் சமநிலைக்குக் கொண்டு வரப்பட்டது.
# இரட்டை ஏரி சந்திப்பு

## போக்குவரத்து

### மெட்ரோ சுரங்கப்பாதை

இரட்டை ஏரி சந்திப்பு முதல் வில்லிவாக்கம் (கொளத்தூர் மெட்ரோ முதல் நாதமுனி மெட்ரோ) வரை, சுரங்கப்பாதை உருவாக்கத் திட்டமிடப்பட்டுள்ளது. இந்த சுரங்கப்பாதை தூரம் சுமார் ஐந்து கி.மீ. நீளமாகும். இதைத் தோண்டுவதற்கு நான்கு ராட்சத துளையிடும் இயந்திரங்கள் பயன்படுத்தப்படுகின்றன.
# இரட்டை ஏரி சந்திப்பு

## சிறிய பேருந்துகள்

இரட்டை ஏரி சந்திப்பு முதல் மாதவரம் வரை மற்றும் மறுமார்க்கமாக மாதவரம் முதல் இரட்டை ஏரி வரையிலான வழித்தடத்தில், பேருந்துகள் செல்லாத இடங்களில் சிறிய பேருந்துகள் இயக்கப்படுகின்றன.
# மாண்டோசு புயல்

**மாண்டோசு புயல்** (*Cyclone Mandous*) என்பது 2022ஆம் ஆண்டு திசம்பர் மாதத்தில் உருவான காற்றழுத்த தாழ்வு மண்டலமாகும். இது வட இந்தியப் பெருங்கடல் பகுதியில் உருவான வெப்பமண்டல சூறாவளி ஆகும்.